**КОМБИНИРАН ДОГОВОР ЗА ПРОДАЖБА И БАЛАНСИРАНЕ НА ЕЛЕКТРИЧЕСКА ЕНЕРГИЯ НА КРАЕН КЛИЕНТ № ......./............... г.**

Днес ....................... г., гр……………..………/……………………………, между:

**..............................................................................**, гр. …………………, вписано в търговския регистър при Агенцията по вписванията с ЕИК **…...…................................**, регистрирано на пазара на балансираща енергия като търговец, притежаващ Лицензия за търговия с електрическа енергия №……………./……………….г. и Разширение на Лицензия за координатор на балансираща група № …………./…………………г. с идентификационен номер на търговски участник …………………………. със седалище и адрес на управление гр./с. ……..................……...…………, ул. ........................................................... ......................................................................................................................, представлявано от **…...………………........…………………………...................…….** – **…………...................…**, наричано по-долу за краткост **“ТЪРГОВЕЦ”**

**и**

**.....................................................................................................................................................,** гр./с. ............…………...........………., вписано в търговския регистър при Агенцията по вписванията с ЕИК **…...…................................**, със седалище и адрес на управление гр./с. ……..................……...…………, ул. .......................................................................................... ......................................................................................................................, представлявано от **…...………………........…………………………...................…….** – **…………...................…**, наричано по-долу за краткост **“КЛИЕНТ”**, всяка поотделно наричана също така „Страна”, а заедно наричани “Страни”, на основание чл.100, ал.1 от Закона за енергетиката (ЗЕ), Правилата за търговия с електрическа енергия (ПТЕЕ), се сключи настоящият договор (наричан по-долу „Договорът”) за следното:

**РАЗДЕЛ І. ПРЕДМЕТ НА ДОГОВОРА**

**1.1.** ТЪРГОВЕЦЪТ продава активна нетна електрическа енергия на КЛИЕНТА, а КЛИЕНТЪТ купува и заплаща електрическата енергия в сроковете, по реда и при условията, описани по-долу в този Договор и съгласно приложенията към него.

**1.2.** ТЪРГОВЕЦЪТ в качеството си на координатор на стандартна балансираща група, регистрира КЛИЕНТА като член на балансиращата група, съгласно ПТЕЕ и поема за своя сметка балансирането на присъединените към него от страна на КЛИЕНТА обекти.

**1.3.** ТЪРГОВЕЦЪТ изготвя за своя сметка прогнозиране на потреблението на присъединените към него обекти на КЛИЕНТА, описани в Приложение №2 на този договор.

**1.4.** ТЪРГОВЕЦЪТ извършва при необходимост регистрацията на КЛИЕНТА на либерализирания пазар на електрическа енергия, като подготвя всички необходими в тази връзка документи и осъществява съответните действия за успешната му регистрация.

**РАЗДЕЛ ІІ. ВЛИЗАНЕ В СИЛА И СРОК НА ДЕЙСТВИЕ НА ДОГОВОРА**

**2.1.** Този договор влиза в сила в момента на подписването му и от двете страни и е със срок на действие една календарна година от 00:00 ч. на първото число на месеца, следващ месеца, в който е извършена регистрацията на КЛИЕНТА като член на балансиращата група, на която координатор е ТЪРГОВЕЦЪТ.

**2.2.** За този договор една календарна година е равна на триста шестдесет и пет (365) дни.

# РАЗДЕЛ III. ЦЕНИ И ПЛАЩАНИЯ

3.1. Количества и цени.

3.1.1. Страните се споразумяват, че за целия срок на договора цената за един MWh активна електрическа енергия, e **..................... лв (словом - ................................................................................................................................................... ),** като количествата са отчетени съгласно средствата за търговско измерване в точките на присъединяване.

3.1.2. Върху така определената цена в т.3.1.1., по-горе, се начисляват допълнително и дължат законосъобразните размери на Акциз, цена за „Задължения към обществото“ и Данък добавена стойност (ДДС) и/или други такси и допълнителни задължения, които могат да възникнат с промяна в законодателството и/или с решение на съответния регулаторен орган.

3.1.3. ТЪРГОВЕЦЪТ има право да предложи на КЛИЕНТА изменение на договорната цена /съответно нейното увеличение или намаление/, когато пазарните условия налагат или позволяват това, включително при промяна на цените на производителите на електрическа енергия. В този случай ТЪРГОВЕЦЪТ е длъжен да предостави нужната информация и да запознае КЛИЕНТА с обстоятелствата и факторите, влияещи на промяната на цената на електрическата енергия на свободния пазар. В случай че страните не успеят да постигнат съгласие относно изменението на договорната цена, ТЪРГОВЕЦЪТ има право да прекрати едностранно договора с предизвестие от един календарен месец.

3.1.4. КЛИЕНТЪТ заплаща на съответния оператор и/или собственик на мрежата, към която са присъединени обектите му, цената за ползване на мрежата и мрежовите услуги.

**3.2.** Фактуриране и плащания.

3.2.1. Фактурирането и плащането се извършват на базата на предоставените от мрежовия оператор валидирани стойности от средствата за търговско измерване (СТИ) за съответния период.

3.2.2.Страните се съгласяват, че ТЪРГОВЕЦЪТ фактурира на КЛИЕНТА и сумите, вследствие на установено неизмерване, непълно или неточно измерване, които Мрежовият оператор може да претендира от КЛИЕНТА, заедно с всички дължими добавки и преки и косвени данъци.

3.2.3. **До девето (9-то) число** на следващия месец, ТЪРГОВЕЦЪТ издава и изпраща на КЛИЕНТА фактура-оригинал за доставената електрическа енергия за календарен месец с дата последния ден на месеца на доставка. Фактурата се издава в съответствие с изискванията на действащото законодателство в Република България. КЛИЕНТЪТ се задължава да заплати дължимата сума в срок **до двадесет и пето (25-то) число** в месеца, в който е издадена. Фактурата се изпраща на електронен адрес, посочен от КЛИЕНТА. Неполучаването на изпратеното съобщение с издадената фактура не освобождава КЛИЕНТА от задължението да заплати дължимите суми в срок.

3.2.4. В случай на прекъсване по реда на чл. 3.3.3 и възстановяване на захранването по реда на чл. 3.3.4, ТЪРГОВЕЦЪТ фактурира на КЛИЕНТА заплатените такси по ценоразпис на съответния мрежови оператор, които КЛИЕНТЪТ е длъжен да заплати.

3.2.5. В случай на самоволно възстановяване на захранването от страна на КЛИЕНТА, прекъснато по заявка на ТЪРГОВЕЦА, доставената електрическа енергия се отчита и фактурира при получаване на данните от средствата за търговско измерване и се заплащат от КЛИЕНТА поцената за недостиг, определена от ЕСО за съответния период на сетълмент, като върху нея допълнително се надчисляват всички дължими суми да мрежови услуги, добавки и данъци

3.2.6. **КЛИЕНТЪТ** заплаща дължимите суми по издадени от **ТЪРГОВЕЦА** фактури по следните начини:

* **В брой** – в лева, на каса в клоновата мрежа на Български Пощи ЕАД.
* **По банков път** – в лева, на сметката на ТЪРГОВЕЦА (ДОСТАВЧИКА), вписана във фактурата.
* **Чрез директен дебит** – в лева, от обслужващата банка на КЛИЕНТА. За целта предварително КЛИЕНТЪТ представя на ТЪРГОВЕЦА съгласие за директен дебит, заверено от обслужващата го банка.

**3.3.** Отговорности и санкции.

3.3.1. Страните не си дължат обезщетения в случай на въвеждане на ограничителен режим (чл.72 от ЗЕ), временно прекъсване на пазара или ограничаване на количествата за доставка от страна на Оператора на ЕЕС (ЕСО ЕАД) по реда и в случаите, указани в ПТЕЕ и Правилата за управление на електроенергийната система.

3.3.2. Върху размера на просрочените от КЛИЕНТА плащания за периода от датата на падежа до датата на плащане се дължи законната лихва в размер на основният лихвен процент (ОЛП) на БНБ плюс десет пункта.

3.3.3. В случай на забавено плащане повече от 30 /тридесет/ календарни дни ТЪРГОВЕЦЪТ има право да поиска от съответния мрежови оператор прекъсване на захранването на КЛИЕНТА на основание чл. 123 от Закона за енергетиката и съгласно сключените с мрежовите оператори рамкови договори.

3.3.4. След заплащане на просрочените задължения от страна на КЛИЕНТА, в това число всички дължими суми по чл. 3.2.4 от настоящия договор, ТЪРГОВЕЦЪТ се задължава да поиска от съответния мрежови оператор да възстанови захранването на КЛИЕНТА.

**РАЗДЕЛ ІV. ПРАВА И ЗАДЪЛЖЕНИЯ НА СТРАНИТЕ**

**4.1.** Права и задължения на ТЪРГОВЕЦА.

4.1.1. За продадените и доставени количества електрическа енергия до обектите на КЛИЕНТА, ТЪРГОВЕЦЪТ има право да получи уговорената цена, съгласно този договор.

4.1.2. ТЪРГОВЕЦЪТ се задължава да продаде и да обезпечи в място на доставяне количество електрическа енергия в съответствие с нуждите на КЛИЕНТА. Мястото/местата на доставка са описани в Приложение №2 към настоящия договор.

4.1.3. ТЪРГОВЕЦЪТ фактурира доставената електрическа енергия, съгласно предоставените от мрежовия оператор валидирани стойности от средствата за търговско измерване (СТИ), в срока по т. 3.2.2.

4.1.4. ТЪРГОВЕЦЪТ се задължава да предостави на КЛИЕНТА всяка поискана информация, данни или документи в договорените срокове.

4.1.5. ТЪРГОВЕЦЪТ не носи отговорност за причинени на КЛИЕНТА вреди, вследствие на отклонения от нормативните изисквания за качество на доставяната електрическа енергия, настъпили по причина на неизправност на съоръженията за пренос и/или разпределение на електрическа енергия, аварийни и планови прекъсвания, оперативни превключвания и други.

**4.2.** Права и задължения на КЛИЕНТА

4.2.1. КЛИЕНТЪТ има право да получи необходимите му количества активна електрическа енергия, като се задължава да ги приеме в мястото/местата на доставка съгласно Приложение 2.

4.2.2. КЛИЕНТЪТ се задължава да заплати на ТЪРГОВЕЦА цялата доставена му активна електрическа енергия на база предоставените от мрежовия оператор към ТЪРГОВЕЦА валидирани стойности от средствата за търговско измерване (СТИ).

4.2.3. КЛИЕНТЪТ се задължава да предостави на ТЪРГОВЕЦА необходимите за правилно изпълнение на този договор информация, данни или документи в посочените срокове.

4.2.4. КЛИЕНТЪТ прехвърля на ТЪРГОВЕЦА отговорността за балансиране на всички свои обекти, описани в Приложение №2, като не дължи допълнително възнаграждение за това.

4.2.5. КЛИЕНТЪТ приема да съдейства на ТЪРГОВЕЦА с предоставяне на необходимата информация, позволяваща изготвянето на прогноза за потреблението му и евентуалните отклонения, от които възниква отговорност за балансиране от страна на ТЪРГОВЕЦА и да оказва необходимото съдействие на ТЪРГОВЕЦА за извършване на регистрацията на пазара на електрическа енергия, като всички такси, депозити и други такива разходи, изисквани от съответния оператор на мрежата са за сметка на КЛИЕНТА.

4.2.6. КЛИЕНТЪТ е длъжен да уведоми ТЪРГОВЕЦА в договорените срокове при невъзможност или забавяне на изпълнение на задълженията по настоящия договор, промяна на данните по регистрацията му в Търговския регистър, промяна на статута на обектите описани в Приложение №2, промяна на лицата по т.5.2. от настоящия договор и други, касаещи отношенията по настоящия договор.

**РАЗДЕЛ V. ДОСТАВКА И ОБМЕН НА ИНФОРМАЦИЯ**

**5.1.**Доставка и товарови графици.

5.1.1. ТЪРГОВЕЦЪТ изготвя прогнозните дневни почасови товарови графици за потреблението на КЛИЕНТА за обектите, описани в Приложение №2. Дневният график за доставка обхваща 24-часов период по българско часово време, съответно за 23- и 25-часов период в дните на преминаване към лятно и зимно часово време. За тази дейност ТЪРГОВЕЦЪТ няма право на допълнително възнаграждение.

5.1.2. ТЪРГОВЕЦЪТ носи отговорност за всички възникнали небаланси породени от потреблението на КЛИЕНТА.

5.1.3. КЛИЕНТЪТ приема да положи нормални усилия да уведоми ТЪРГОВЕЦА за обстоятелства, породени от промяна в дейността му, планови ремонти или други причини, които водят до значителни (над петдесет процента от среднодневното му потребление за дадения ден) отклонения в потреблението му за периода на действие на този договор. В случай на очаквано изменение или отклонение на своето потребление на активна електрическа енергия, КЛИЕНТЪТ информира ТЪРГОВЕЦА, за да може последният да отрази съответните изменения в прогнозните графици на снабдяване по отношение на потреблението на обектите, описани в Приложение №2.

**5.2.** Обмен на информация.

5.2.1. За предоставянето и обмена на техническа и друга информация, с изключение на подписване на допълнителни споразумения, изменения и прекратяване, са упълномощени лицата, описани в Приложение №1 „Оправомощени лица” - неразделна част от този Договор.

5.2.2. Всяка промяна или допълнение към съдържанието и допълнителните споразумения към Договора, както е определено в настоящия Договор, включително и прекратяване и/или продължение на Договора, се подписва от лицето, представляващо по закон съответната Страна, съгласно действащото законодателство.

5.2.3. В случай на промени на лицата по т.5.2.1. и т.5.2.2., Страните ще се информират за промяната писмено в срок до 7 (седем) дни преди влизане в сила на промяната.

**5.3.** Поверителност на информацията.

5.3.1. Всяка една от Страните по настоящия Договор е задължена да не разкрива условията на Договора пред трета страна, освен в случайте с предварителното писмено съгласие на другата страна, като заинтересованата страна се задължава да положи усилия за ограничаване на разкриването на информацията в рамките на разрешеното от закона и освен ако е публично достъпна.

5.3.2. Всяка от Страните по Договора е длъжна да спазва изискването за поверителност на информацията до две (2) години след изтичане срока на действие на настоящия Договор.

# РАЗДЕЛ VІ. Непреодолима сила

**6.1** Обстоятелствата на непреодолима сила са непредвидени и непредотвратими събития от извънреден характер, извън контрола на страните по договора като, но неограничаващи се само до: война, саботаж, въстание, бунт, експлозия, пожар, природни бедствия (наводнения, земетресения, гръм, буря, свличания или срутвания, торнадо, обледеняване и др.)

**6.2.** При наличие на обстоятелства на непреодолима сила двете Страни се задължават взаимно да се уведомят във възможно най-кратък срок, но не по-дълъг от 10 (десет) дни от началото от възникването, както и да положат всички необходими усилия за намаляване или предотвратяване на вредите и последствията от тези обстоятелства.

**6.3.** В случай, че страната, позоваваща се на непреодолима сила, не изпрати уведомлението в срока по т.6.2., същата губи право да се позовава на непреодолима сила.

**6.4.** За времето на непреодолима сила двустранно се спира изпълнението на задълженията по договора.

# РАЗДЕЛ VІI. ПРЕКРАТЯВАНЕ НА ДОГОВОРА

**7.1.** Договорът може да бъде прекратен в следните случаи:

7.1.1. С изтичане срока на Договора.

7.1.2. По взаимно писмено съгласие между Страните.

7.1.3. С пет (5) дневно писмено предизвестие от ТЪРГОВЕЦА, в случай на не изпълнение на задължението на КЛИЕНТА за заплащане на дължимата цена за доставената активна електрическа енергия. Ако в този 5-дневен срок КЛИЕНТЪТ заплати всички дължими суми за доставената и отчетена електрическа енергия, ТЪРГОВЕЦЪТ има право да не прекрати договора.

7.1.4. Едностранно, по искане на всяка от Страните с отправянето до другата Страна на писмено предизвестие (в свободен текст), не по-малко от един (1) календарен месеца от желаната дата на прекратяване на договора.

7.1.5. При условията на чл.3.1.3 от настоящия договор.

**РАЗДЕЛ VIII. РЕШАВАНЕ НА СПОРОВЕ**

**8.1.** Всички спорове, породени по този Договор или отнасящи се до него, включително спорове, отнасящи се до неговото тълкуване, недействителност, изпълнение или прекратяване, или приспособяването му към нововъзникналите обстоятелства, се уреждат чрез преговори между Страните.

**8.2.** Ако не бъде постигнато споразумение, спорът ще бъде отнесен към компетентния съд в Република България. Отнасянето на спора за разрешаване от съда не е причина за прекратяване изпълнението на другите задължения по този Договор.

**8.3.** За всички, неуредени или противоречащи на Българското законодателство точки и въпроси в този Договор, се прилагат разпоредбите на действащото в Република България законодателство.

**РАЗДЕЛ IХ. ЗАКЛЮЧИТЕЛНИ РАЗПОРЕДБИ**

**9.1.** В случай на нововъзникнали правни ограничения или промяна в нормативната уредба, Страните се задължават чрез допълнително споразумение да приведат настоящия договор в съответствие с новите норми.

**Този Договор се състои от седем (7) страници и се изготви и подписа в два (2) оригинални екземпляра на български език – по един за всяка от Страните.**

**Неразделна част от договора са двете Приложения:**

№1- оправомощени лица за информация и контакт;

№2- списък на местата на доставка с обектите на КЛИЕНТА, за които се доставя електрическа енергия по настоящия договор.

**ТЪРГОВЕЦ ........................... КЛИЕНТ...................................**

/…………………………../ /…………………………../

**ПРИЛОЖЕНИЕ № 1 – Оправомощени лица за информация и контакт по Договор № ….....…../….…...... г.**

**От страна на ТЪРГОВЕЦА:**

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон / Мобилен** | **e-mail адрес** |
| 1 |  | Търговски представител |  |  |
| 2 |  | Търговски Директор |  |  |
| 3 |  | Изпълнителен  Директор |  |  |
| 4 |  | Експерт товарови графици и прогнози |  |  |
| 5 |  | Фактуриране и Плащания |  |  |
| 6 |  | Експерт счетоводител |  |  |

Фактури ще се изпращат от: **invoice@ritam-bg.com** **или** [**trade@ritam-bg.com**](mailto:trade@ritam-bg.com)

**От страна на КЛИЕНТА:**

|  |  |  |  |  |
| --- | --- | --- | --- | --- |
| **№** | **Име** | **Длъжност** | **Телефон /**  **Мобилен** | **e-mail адрес** |
| 1 |  | Управител/ Изп.Директор |  |  |
| 2 |  | Счетоводител |  |  |
| 3 |  | Лице за контакт |  |  |
| 4 |  | Техническо лице |  |  |

Забележка: Техническото лице - енергетик или друга длъжност, която технически поддържа обектите на КЛИЕНТА.

Фактури ще се получават на: **..................................................@..............................................**

**ПРИЛОЖЕНИЕ № 2 – Списък на местата на доставката с обектите на КЛИЕНТА**

**по Договор № ……………/……….......... г.**

|  |  |  |  |  |  |
| --- | --- | --- | --- | --- | --- |
| **Наименование обект** | **Абонатен номер/ИТН** | **Адрес на обекта** | **ЕРП** | **Настоящ доставчик** | **Статус на свободния пазар** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |